**Lye IL**

*Et allsidig idrettslag med stor bredde for barn, ungdom og voksne i alle aldre.*

*Vi har holdt det gående siden 1983.*

HMS i Lye IL

*Arbeidet med å etablere, utvikle og ta i bruk et HMS-system med mål, rutiner og struktur, som også samsvarer med lovkrav, er enda i en relativt tidlig fase. Det har vist seg krevende å få oversikt over hva HMS-ansvaret i en frivillig organisasjon uten ansatte faktisk omfatter, og der er per i dag ingen dedikerte HMS-veiledere, maler eller digitale hjelpemidler for formålet, tilgjengelig hos NIF. Informasjonen hos NIF om HMS-ansvar for frivilligorganiserte idrettslag er i det hele tatt svært begrenset og spredt, foreløpig.*

*En utfordring har vært at de fleste eksempler på relevante HMS-håndbøker og lignende, som har vært mulig å oppdrive for å forenkle arbeidet vårt, er at de fleste er utformet med utgangspunkt i organisasjoner som i stor grad skiller seg fra vår organisasjon. De fleste har arbeidsgiveransvaret for ansatte som utgangspunkt, da med en daglig leder. En del bærer tydelig preg av å være utformet for enkeltidrettsklubber, hvor svært mye knytter seg til særskilte risikofaktorer og krav som følger akkurat denne idrettsgrenen. Noen bærer preg av et betydelig eieransvar for store bygg og eiendommer.*

*Det betyr at det meste vi har fått på plass til nå, har krevd mange og grundige Google-søk, henvendelser til andre idrettslag og klubber, og et visst puslearbeid for å sortere og samle de viktigste, relevante trådene og få en viss oversikt. Arbeidstilsynet, et knippe idrettslag/klubber og enkelte private tjenesteaktører for HMS-løsninger har i hovedsak dannet brikkene.*

*Selv om ikke HMS-systemet i Lye IL kan regnes som komplett og ferdig på nåværende tidspunkt, og har vist seg å være en form for «nybrottsarbeid», er et utgangspunkt etablert.*

*Et HMS-system skal dessuten, per definisjon, være et «levende» system, som brukes aktivt og forbedres/videreutvikles underveis. HMS-systemet i Lye IL bli videreutviklet, utfylt og forbedret fremover, i samarbeid med gruppene, for å sikre at fungerer best mulig for alle parter, og oppfyller lovkrav.*

*Det vil videre bli gjort en del videreutvikling av HMS-systemet, blant annet for å skille bedre mellom det som er best egnet som «opplæringsmateriale/veiledende info» og det som utgjør faktiske rutiner og prosesser, for ordens skyld – mens det foreløpig virker nyttig å ha mer info med underveis.*

* Hovedstyret -

# Innhold

[**Innhold** 2](#_Toc196251480)

[Bakgrunn 3](#_Toc196251481)

[HMS-ansvar 3](#_Toc196251482)

[HMS-system 5](#_Toc196251483)

[Ansvarsmatrise HMS-system 5](#_Toc196251484)

[HMS-arbeid 6](#_Toc196251485)

[Oppsummert om HMS-ansvar i Lye IL 7](#_Toc196251486)

[Om Lye Idrettslag (HMS-kontekst) 8](#_Toc196251487)

[Idretter/aktiviteter i Lye IL 8](#_Toc196251488)

[Eiendom og anlegg 9](#_Toc196251489)

[Forsikringer 9](#_Toc196251490)

[HMS-håndbok for Lye IL 10](#_Toc196251491)

[HMS-kurs/opplæring: 10](#_Toc196251492)

[HMS -mål i Lye IL 11](#_Toc196251493)

[Organisering av HMS-arbeid i Lye IL 11](#_Toc196251494)

[Organisasjonskart (HMS) 12](#_Toc196251495)

[Ansvarsfordeling (HMS) 13](#_Toc196251496)

[Risikokartlegging i Lye IL 14](#_Toc196251497)

[Risikovurdering og sikkerhetstiltak 15](#_Toc196251498)

[Avvikshåndtering 16](#_Toc196251499)

[Kritikkverdige forhold 17](#_Toc196251500)

[Øvrige HMS-rutiner i Lye IL 17](#_Toc196251501)

# Bakgrunn

Med utgangspunkt i retningslinjer og føringer fra [Arbeidstilsynet](https://www.arbeidstilsynet.no/arbeidsforhold/ansettelse/frivillig-arbeid/#Kvaforplikterhararbeidsgivarennårhanbrukerfrivillige?), kommer det tydelig fram at Lye IL har et lovpålagt ansvar for å jobbe systematisk med helse, miljø og sikkerhet, iht [Arbeidsmiljøloven](https://lovdata.no/dokument/NL/lov/2005-06-17-62) (AML), selv om ikke alt i AML er relevant for en oppdragsgiver for frivillige:

«Hovudregelen for alle typar frivillig arbeid er at arbeidsgivaren har ansvaret for å førebygge at ulykker skjer. Arbeidsgivaren skal gjennomføre systematiske tiltak for å sikre at aktivitetane til verksemda blir planlagde, organiserte, utførte og vedlikehaldne i samsvar med krava i arbeidsmiljølova.

Ei risikovurdering vil vere eit viktig steg i arbeidet med å førebygge uønskte hendingar. Vurderinga treng ikkje å vere komplisert. Kort sagt går ei risikovurdering ut på å kartlegge kva for farar som kan oppstå, kva som kan skje, og kor sannsynleg det er at det skjer. Neste trinn blir så å finne ut korleis ein kan forhindre hendingane, og kva ein gjer viss dei likevel skjer.»

Arbeidstilsynets [definisjon av frivillig arbeid:](https://www.arbeidstilsynet.no/arbeidsforhold/ansettelse/frivillig-arbeid/#Kvaerfrivilligarbeid?)

“Frivillig arbeid er arbeid der ein ikkje er i eit ordinært tilsettingsforhold og ein ikkje mottar ordinær lønn. Det kan vere vanleg at ein som frivillig får andre gode enn lønn, for eksempel mat, drikke og tilgang til ulike arrangement.

Arbeidet er ofte kjenneteikna av at det blir utført i ein kortare tidsperiode. I ein del tilfelle, som til dømes festivalar, er arrangøren ofte ein profesjonell arbeidsgivar med eigne faste tilsette. I tillegg blir frivillige ofte brukte til å utføre oppgåver i ein arbeidsintens periode. Dei frivillige er av og til unge personar, og dei har ikkje alltid erfaring med oppgåvene dei skal utføre.”

**Lye IL har altså et konkret, lovpålagt HMS-ansvar som «arbeidsgiver» for frivillige og tillitsvalgte, selv om idrettslaget ikke i alle sammenhenger er regnet som «arbeidsgiver», og heller ikke, per nå, har direkte eierskap for storparten av disponerte lokaler og anlegg.**

## HMS-ansvar

Kort forklart, omfatter det lovpålagte HMS-ansvaret at Lye IL som virksomhet, og «arbeidsgiver», har en grad av ansvar for eventuelle negative konsekvenser og påvirkning våre aktiviteter og drift kan ha for følgende områder:

* Helse («arbeidshelse» for frivillige og tillitsvalgte, først og fremst – i noen grad også medlemmer, mens denne gruppen i hovedsak er dekket av idrettens egne bestemmelser[[1]](#footnote-2)): **fysisk og psykisk «arbeidsmiljø», skader, slitasje, sykdom**
* Miljø: **ytre miljøforhold, utslipp, avfall, støy, inngrep i natur**
* Sikkerhet: **beskyttelse av mennesker, eiendom, materiell/maskiner og informasjon**

Det vil si at alt vi holder på med, fører med seg visse betingelser og krav relatert til helse, miljø og/eller sikkerhet, som kan variere noe på tvers av grupper og aktiviteter og dermed må vurderes på ulike nivå.

Kravene under, konkretiserer noe tydeligere hva HMS-ansvaret iht områdene over innebærer for Lye IL.

1. **Systematisk HMS-arbeid = internkontroll**: Arbeidsmiljølovgivningen og internkontrollforskriften krever at vi i Lye IL skal arbeide systematisk med HMS, samt at vi dokumenterer en del av arbeidet. Punktene under er pålagt innhold i arbeidet/internkontrollen, og punktene d-h skal dokumenteres.
	1. Ha oversikt over **relevante lover og forskrifter**, sikre at vi holder oss **oppdatert** på endringer og nyheter
	2. **Opplæring**: Sørge for at frivillige/tillitsvalgte på ulike nivå, får riktig opplæring for HMS-rutiner og prosesser i Lye IL
	3. Sikre at frivillige/tillitsvalgte **involverer** **seg og medvirker i** HMS-arbeidet
	4. ***Fastsette mål for HMS***
	5. ***Organisasjonskart og ansvarsområder for HMS***
	6. ***Kartlegging og risikovurdering***
	7. ***Etablere rutiner for avvik***
	8. ***Revisjon av internkontrollen***
2. ***(Sikkerhet, helse og arbeidsmiljøplan (SHA)****: For større/omfattende arbeid/prosjekter, eller aktiviteter som kan medføre særskilt risiko, skal der bli utarbeidet en egen SHA-plan. Dette inkluderer kartlegging av arbeidsoperasjoner, risikovurdering og eventuell iverksettelse av tiltak. For dugnadsinnsats og oppgaver i forbindelse med bygging av ny aktivitetshall, kan dette være aktuelt.)*

Et etablert HMS-system skal sikre at vi jobber nettopp systematisk, hele veien, for å oppnå HMS-målene våre. HMS-systemet har også som formål å sikre at vi ivaretar dokumentasjonskrav.

*Det viktigste er likevel, på mange måter, at vi utøver vårt HMS-ansvar som en naturlig, realistisk del av alt annet vi allerede gjør – med en bevisst, felles sikkerhetskultur som grunnlag.*

HMS-arbeidet er ikke noe vi skal gjøre, «bare» fordi det er lovpålagt.

Vi skal jobbe med HMS for å sikre at det er trygt og positivt helsefremmende å være frivillig og tillitsvalgt i Lye IL, redusere risiko for skader, sykdom og ulykker i arbeidet, og for å gjøre minst mulig skade på miljø og omgivelser.

**Dette er nemlig også en viktig forutsetning for at vi kan klare å drive Lye IL bærekraftig, og skape verdier over tid. Særlig fordi idrettslagets drift er direkte avhengig av at folk – og mange nok - faktisk ønsker å bidra som frivillige over tid.**



Godt arbeidsmiljøarbeid handler om å redusere risiko for farer og ulykker og aktivt å rette søkelyset mot de positive og helsefremmende faktorene i arbeidsmiljøet.

- Arbeidstilsynet

## HMS-system

Først og fremst, er det viktig å understreke at et HMS-system ikke kun er et sett av dokumenter, alene. Dokumenter i et HMS-system har ingen reell betydning for HMS, samme hvor mye godt de inneholder, *før vi klarer å bruke innholdet i dokumentene, i praksis.*

Det viktigste for at alt vi har av dokumentasjon, verktøy og HMS-system skal ha en verdi, er at vi klarer å sørge for at alle kjenner til, har tilgang til - og etterlever – det de inneholder og hvordan det skal brukes.

Med andre ord, er et fungerende HMS-system direkte avhengig av hver enkelt av oss som menneskelige ressurser, for at dette systemet skal ha en nytte og en verdi etter formålet.

Hver eneste av oss, som frivillige og tillitsvalgte, representerer viktige bidrag til klubbens HMS-system gjennom alt vi **gjør, opplever og lærer** – og hvordan vi **deler og bruker** dette.

**Det er VI som skaper klubbens HMS-system og sikkerhetskultur – sammen.**

### Ansvarsmatrise HMS-system

|  |  |
| --- | --- |
| **Område: HMS-system** | **Ansvar:**  |
| Innføring/opplæring | Overordnet: Hovedstyret+ Alle gruppestyrer, som tar ansvar for videre innføring/opplæring i sine grupper |
| Oppdateringer/revisjoner underveis | Hovedstyret: Overordna og felles for idrettslagetGruppestyrer: For egne, gruppevis retningslinjer og handlingsplaner |
| Relevante lover og forskrifter - Ha kjennskap og holde seg oppdaterte på endringer og nyheter | Hovedstyret: Generelt og overordna for idrettslagetGruppestyrer: for egne regler/forskrifter/krav som spesifikt gjelder gruppeaktiviteter |
| Dokumentstyring, revisjoner av HMS-system - Lagring, maler/skjema, tilgjengeliggjøring ++ | Hovedstyret: Generelt og overordna for idrettslagetGruppestyrer: For egne, gruppespesifikke dokumenter mm |
|  |  |

## HMS-arbeid

Vårt HMS-system skal legge til rette for at vi kontinuerlig gjør risikovurderinger av alle nye aktiviteter og oppgaver, og vurderer behov for å iverksette risikoreduserende tiltak. Det samme må gjøres på nytt, om endringer eller annet gir grunn til å tro risikoen er endret, selv om ikke vi gjør noe nytt.

En viktig del av det systematiske HMS-arbeidet innebærer å registrere og vurdere avvik og hendelser, og iverksette eventuelle tiltak for å unngå at det samme skjer igjen.

Grønn Jobb[[2]](#footnote-3) illustrerer prosessen med HMS-arbeid gjennom fire skritt, overordnet:



Skrittene skal altså foregå i en sirkulær prosess, og det hele kan virke omfattende og krevende i starten. Om vi derimot jobber godt, med bevissthet og gode rutiner, vil det kreve mindre av alle sammen, etter hvert.

Det viktigste vil i praksis være at vi

1. kartlegger hva vi gjør, og hvordan vi kan ting på en trygg og god måte
2. bruker kartleggingen vår til å faktisk gjøre ting på en trygg og god måte, blant annet gjennom å bygge og bevare en felles form for sikkerhetskultur som passer for oss
3. evaluerer ting vi har gjort, særlig om noe gikk galt – eller nesten gikk galt, og passer på å ta med oss – og dele - nyttige erfaringer og læring videre
4. bruker det vi erfarer og lærer til å forbedre kvalitet og tilgang til informasjon[[3]](#footnote-4) og styrke den felles sikkerhetskulturen vår, i Lye IL

**Poenget med å jobbe «sirkulært» med HMS i Lye IL, er at vi slik hele tiden kan forbedre, forsterke og forenkle vår egen sikkerhetskultur, hvordan vi jobber med det, og HMS-systemet vårt, og for å kunne nå Lye IL sine HMS-mål.**

## Oppsummert om HMS-ansvar i Lye IL

Per i dag, er der altså ingen ansatte i Lye IL, og der foreligger dermed heller ikke et direkte arbeidsgiveransvar. Samtidig engasjerer idrettslaget et større omfang frivillige arbeidere, både fast/jevnlig og sporadisk. Arbeidsmiljøloven gir alle frivillige arbeidere rett til et sikkert arbeidsmiljø når de utøver oppgaver og påtar seg ansvar på vegne av idrettslaget, selv om de ikke er ansatte og/eller hever lønn/kompensasjon.

Blant våre frivillige, vil også noen være barn og unge, som er ekstra utsatt for skader og ulykker, og dermed innebærer et særskilt ansvar for Lye IL.

For å overholde lovpålagt ansvar for helse, miljø og sikkerhet i Lye IL, er der en del krav som må være dekket/håndtert. Disse kravene skal samlet sikrer et trygt og forsvarlig arbeidsmiljø for alle, selv om de er *frivillige* arbeidere.

Det vil i flere tilfeller være relevant å vurdere HMS for våre medlemmer, og besøkende, sammen med våre frivillige og tillitsvalgte. Ikke minst, fordi ansvaret vi som idrettslag har iht bestemmelser om «trygg idrett», i stor grad overlapper – rent praktisk - med HMS-ansvaret vi har for frivillige og tillitsvalgte.

Som hovedprinsipp, skal vi i tilfeller av usikkerhet, regne med at vi som idrettslag HAR ansvar for helse, miljø og sikkerhet.

HMS-arbeidet i Lye IL er dokumentert i dette dokumentet, HMS-håndboka vår og vil være tilgjengelig på idrettslagets nettsider: [www.lyeil.no](http://www.lyeil.no)

## Om Lye Idrettslag (HMS-kontekst)

Lye Idrettslag skal være en åpen og demokratisk breddeorganisasjon, med formål å tilby og drive idrettsaktiviteter som organisert under Norges idrettsforbund (NIF).

Idrettslaget er selveiende og frittstående, alle medlemmer er privatpersoner.

Idrettslaget har, per i dag, ingen ansatte, og driftes utelukkende gjennom frivillig innsats og samarbeidspartnere/sponsorer.

Frivillig arbeid i Lye IL skal være preget av medvirkning, demokrati, lojalitet og likeverd.

Alle idrettslige aktiviteter skal bygge på grunnverdier som idrettsglede, fellesskap, mestring og raushet.

### Idretter/aktiviteter i Lye IL

Aktiviteter i Lye IL er primært organisert gjennom 9 ulike idrettsgrupper, de fleste med egne gruppestyrer, noen av de mindre er organisatorisk underlagt hovedstyret.

* Fotball
* Håndball (inkl egen «mosjonsgruppe» for ungdom/voksne, med fokus styrke/kondisjon)
* Innebandy
* Friidrett
* Barneidrett
* Klatring
* Sykkel
* Badminton
* Bordtennis

Idrettsaktiviteter i Lye IL preges av et stort spenn i alder, fra småbarngrupper med medlemmer på ca 3 år, til grupper for voksne, uten øvre aldersgrenser. En stor andel av idrettsaktiviteter og grupper regnes som «barneidrett», med medlemmer yngre enn 13 år.

Per i dag er der i Lye IL ingen faste, dedikerte grupper/aktiviteter ment for mennesker med ulike funksjonsnedsettelser.

Fra sen barneskolealder, gjennom ungdomsskolen og videre, er erfaringen at vi mister en større andel av medlemmene. Årsakene til dette er nok mange, der noe skyldes at de velger å gå over til andre idrettslag/grupper, snevrer inn interessen rundt aktiviteter utenfor idrettslaget, og etter hvert prioriterer skole og utdanning som innebærer flytting eller lang reisevei.

Dessverre er der også andre grunner for enkelte, som vi forsøker å motarbeide og unngå gjennom ulike tiltak for økt motivasjon, tilhørighet, trygghet og mestringsfølelse. For eksempel er det viktig å bevare og utvikle et bredt og allsidig tilbud, sikre at våre aktiviteter foregår i tråd med retningslinjer og viktige prinsipper, ordninger og informasjon om økonomisk støtte, med mer.

Mange av gruppene er organisert og trener/konkurrerer som lag, andre konkurrerer primært individuelt. Treninger, konkurranseaktivitet og stevnedeltagelser foregår kontinuerlig, sesongbasert, og/eller sporadisk/jevnlig. Noen grupper og aktiviteter regnes som «mosjonsgrupper», da de ikke konkurrerer organisert/fast, og har som eneste formål å tilby trening/aktiviteter i fellesskap.

Flere grupper har organisert grupper/lag etter kjønn/alder/erfaringsnivå, andre kjører mer eller mindre felles treninger og aktiviteter, noen kombinerer både adskilte og felles treninger og aktiviteter.

Aktivitet gjennom Lye IL fordeler seg på jevnlige og planlagte hendelser som faste treninger og kamper planlagt fram i tid, og mindre hyppige, mer eller mindre faste turneringer og treningssamlinger med ulik frekvens gjennom et år, og andre «engangshendelser» av større eller mindre omfang. Store deler av aktivitetene omfatter kun egne medlemmer og frivillige/tillitsvalgte, mens en god del aktiviteter også omfatter tilreisende lag/grupper, og publikum.

Idrettsaktiviteten i de fleste gruppene innebærer også noe reiser og transport til andre steder, med ulik hyppighet, transportmiddel, reiselengde og tidsrom.

### Eiendom og anlegg

Lye IL eier og/eller disponerer en del eiendom og lokaler:

* Klubbhuset (eier)
* Idrettshallen (disponerer)
* Uteanlegget (disponerer)
* Ballbingen (disponerer)
* Idrettshallen i Vestly Idrettsbarnehage (disponerer)

I tillegg jobber idrettslaget med byggeplaner for ny aktivitetshall, som idrettslaget planlegger å eie og drifte selv. Hvor eierskap ligger, påvirker til en viss grad fordelingen av deler av HMS-ansvaret der noe foregår. Samtidig har Lye IL, med grupper, uansett alltid ansvar når idrettslagets aktiviteter pågår.

HMS-håndboka vil bli revidert for å dekke økt/endret HMS-ansvar for idrettslaget, når dette er aktuelt for bygging og drift.

### Forsikringer

Forsikringer er tegnet hos Eika forsikring iht lovpålagte krav om forsikringer.

# HMS-håndbok for Lye IL

HMS-håndboka vår skal fungere som oppslagsverk, veileder og verktøy for frivillige og tillitsvalgte i Lye IL. Så lenge vi ikke har et eget HMS-system i form av en software- eller digital løsning, fungerer HMS-håndboka også som vårt HMS-system.

Gjennom HMS-systemet skal vi sikre at Lye IL ivaretar lovpålagt HMS-ansvar for våre frivillige og tillitsvalgte, samt også våre medlemmer der det er relevant.

## HMS-kurs/opplæring:

Opplæringsbehovet for HMS-arbeid i Lye IL vil se noe forskjellig ut for ulike roller/nivå.

De fleste tillitsvalgte/frivillige, må få en viss informasjon og eventuell opplæring i hvordan HMS-arbeidet i Lye IL foregår, med rutiner osv. Hvordan denne opplæringen/informasjonen skal foregå, og hva det eventuelt skal inneholde utover HMS-håndboken i seg selv, vil være et arbeid vi må gå opp underveis, i fellesskap.

**Det er ellers et krav i loven at øverste leder og de i virksomheten som leder/ kontrollerer andre skal ha grunnleggende HMS- opplæring.**

Det vil, i lys av at Lye IL ikke er en bedrift med ansatte, arbeidsgiveransvar og egen, daglig leder, i arbeidet vider med HMS-systemet vårt, bli gjort vurderinger for hvem/hvor mange som må/bør ha en slik grunnleggende HMS-opplæring, og om der finnes egne kurs tilpasset for organisasjoner som vår.

Per mars 2025, har følgende gjennomført godkjent HMS-kurs:

1. Siv Una Hagen, hovedstyremedlem (2022 - ikke spesifikt for frivillige org)
2. …
3. …

## HMS -mål i Lye IL

Overordnede mål som et utgangspunkt for etableringen av et HMS-system i Lye IL, er i første omgang formulert ganske rundt, med formål å være retningsgivende for arbeidet i denne fasen.

* Vi skal legge til rette for at aktiviteter og oppgaver i tilknytning til idrettslaget **bidrar positivt til psykisk og fysisk helse** for våre medlemmer og frivillige, på kort og lang sikt.
* Vi skal jobbe aktivt for å **forebygge skader, sykdom** **og dødsfall,** som følger av aktiviteter og oppgaver for våre medlemmer og frivillige.
* Vi skal sørge for et **trygt og inkluderende samarbeidsmiljø** for frivillige og medlemmer i Lye IL, hvor likestilling, likeverd og like muligheter er sentralt.
* Idrettslagets aktiviteter og virksomhet skal utøves på en bærekraftig måte som **ivaretar omgivelsene og miljøet rundt oss** best mulig, og **sikrer at negativ påvirkning er så liten som mulig.**
* Vi skal **jobbe systematisk** med helse-, miljø- og sikkerhet i Lye IL, for å sikre at vi til enhver tid **overholder relevante krav og føringer iht lover og regelverk**.
* ***HMS-systemet i Lye IL skal ikke være unødvendig byråkratisk og komplisert, utover det******lovverket stiller krav om, og det som ellers er nyttig for alle brukere.***

Det vil være nyttig å finne frem til mer konkretiserte, målbare og tidfestede mål, etter hvert som vi blir «varmere i trøya» og har dannet oss et bedre utgangspunkt for hva vi bør jobbe mot, gjennom kartlegginger og risikovurderinger.

I en organisasjon som vår, bør vi dessuten jobbe oss fram til HMS-mål både overordnet, for idrettslaget samlet, og konkrete mål på gruppenivå.

HMS-mål gruppestyrer/hovedstyret (når vi får jobbet bedre med mer konkrete mål)

|  |  |  |  |  |
| --- | --- | --- | --- | --- |
| Mål nr | MÅL | TILTAK FOR Å NÅ MÅLET | Ansvarlig gruppe | Tidsfrist |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

## Organisering av HMS-arbeid i Lye IL

Riktig HMS-arbeid skal inkludere alle ledd i en virksomhet, og alle skal bli involvert, i en eller annen grad.

I en vanlig bedrift, ville vanlig ansvarfordeling skilt enkelt mellom arbeidsgiveransvar, og ansattes ansvar. Daglig leder ville hatt et særlig HMS-ansvar, både overordnet og operasjonelt, selv om en del av selve arbeidet kan delegeres videre. En daglig leder ville også hatt en viss kapasitet og tilgjengelige ressurser for å ivareta dette ansvaret.

Siden Lye IL per nå er organisert og driftet på frivillig innsats, uten ansatte, er der heller ingen daglig leder. Det naturlige vil være å at hovedstyret, med hovedstyrets leder, sitter med et overordnet ansvar for HMS i Lye IL.

For at HMS-arbeidet skal være håndterlig for frivillige tillitsvalgte i en travel hverdag, uavhengig av nivå, gi reelle resultater, og samtidig oppfylle lovkrav til idrettslaget, er det nødvendig å fordele ansvar og oppgaver klokt, og i stor grad delegere det som «hører hjemme der», til hver av gruppene.

Siden mye av det operative HMS-arbeidet i stor grad vil utarte seg ulikt på tvers av gruppene, er det også hensiktsmessig at hvert av gruppestyrene selv har eierskap til risikoanalyser og handlingsplaner for sine respektive grupper.

Output fra arbeidet på gruppenivå må bli formidlet gjennom aktive bidrag og input til hovedstyrets arbeid overordnet, slik at overordnede analyser, planer og rapporter for idrettslaget, gir et riktig, helhetlig bilde av HMS i Lye IL.

### Organisasjonskart (HMS)

Årsmøtet sitter med enhver tid med øverste ansvar for idrettslaget. For HMS-arbeidet er det naturlig å snakke om et operativt ansvar, som innebærer at det vil være hovedstyret i Lye IL som ivaretar dette ansvaret mellom årsmøter. Overordnet vil dermed hovedansvaret se ut som på organisasjonskartet under, mens samtlige tillitsvalgte og øvrige frivillige alle har et medvirkningsansvar i arbeidet.



HMS-arbeidet i Lye IL er enda på et tidlig stadium, og med lite å dra nytte av fra tilsvarende idrettslag uten ansatte, vil en god, mer detaljert ansvarsfordeling være noe vi blir nødt til å jobbe med i fellesskap videre. Det er da aktuelt å jobbe mer konkret med «HMS-organisasjonskartet» vårt, i en tabell hvor rollene som viser seg å være nyttige å spesifikt plassere, bør være konkret delegert.

|  |  |  |  |  |
| --- | --- | --- | --- | --- |
| NAVN | ROLLE | NIVÅ/GRUPPE | TLF | EPOST |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

### Ansvarsfordeling (HMS)

Som allerede beskrevet, vil en mer konkret ansvarsfordeling være viktig og nødvendig at vi kommer frem til i fortsettelsen, i dialog på tvers av styrer og nivå.

Punktene under danner et foreløpig utgangspunkt for fordelingen mellom hovedstyret, gruppestyrene og frivillige/tillitsvalgte, generelt.

#### Hovedstyrets ansvar, overordnet og løpende

1. Kjenne til hvilke HMS-krav som gjelder for idrettslaget.
2. Sørge for at idrettslaget har et fungerende HMS-system som til enhver tid er i samsvar med lovkrav.
3. Sørge for at gruppeansvarlige for HMS får nødvendig informasjon om, forståelse for, og eventuell opplæring i HMS-arbeidet i Lye IL.
4. Sørge for en årlig revisjon evaluering av HMS- systemet.
5. Gjennomføre årlig risikoanalyse og utarbeidelse av handlingsplan for idrettslaget, overordnet.
6. Avgi årlig, overordnet rapport for HMS i Lye IL til årsmøtet.
7. Holde seg aktivt informert om HMS- arbeidet i idrettslaget.
8. Påse at rutiner for HMS-arbeid i idrettslaget blir gjennomført, oppdatert og evaluert, slik at problemer blir håndtert, evaluert og eventuelt korrigert der det oppstår.
9. Registrere skader, sykdom, hendelser og håndtere avviksmeldinger.
10. Innkalle til, og gjennomføre møte med gruppenes HMS-ansvarlige en gang per halvår, for status og gjennomgang av handlingsplan, samt relevante avviksmeldinger siden sist.
11. Gjennomføre jevnlige samarbeidsmøter med Kontrollutvalget for overordnet status og eventuelle hovedpunkter siden sist, og i forkant av årsmøtet.
12. Kontakt med kommunen og eventuelle andre, om der oppstår avvik som ligger til deres ansvar.

#### Gruppestyrers ansvar

1. Utøvende ansvar for å sikre at aktiviteter og arrangement i de respektive idrettsgrupper og –lag foregår i samsvar med idrettslagets til enhver tid gjeldende HMS-håndbok og –rutiner.
2. Gjennomføre årlig risikoanalyse på gruppenivå, og utarbeide tilhørende handlingsplan.
3. Følge opp og oppdatere handlingsplaner på gruppenivå.
4. Melde inn eventuelle avvik iht HMS-rutiner.
5. Delta på, og bidra i, møter innkalt av hovedstyrets rep, for status og gjennomgang av HMS i Lye IL, særlig for handlingsplan og relevante avviksmeldinger siden sist.
6. Sørge for at gruppens frivillige/tillitsvalgte - også nye - er godt kjent med, og oppdatert på idrettslagets HMS-rutiner.

#### Frivillige og tillitsvalgtes ansvar

* Sørge for å være kjent med, og holde seg oppdaterte, på idrettslagets HMS-rutiner.
* Delta og bidra aktivt i aktiviteter og tiltak som blir iverksatt som en del av idrettslagets HMS-arbeid.
* Legge idrettslagets HMS-mål og HMS-rutiner til grunn for sine bidrag og aktiviteter i sin rolle som frivillig/tillitsvalgt.
* Aktivt melde inn eventuelle avvik iht HMS-rutiner.

#### Kontrollutvalgets ansvar

Kontrollutvalget skal, iflg NIFs lov § 2-12 (2) «*kontrollere at styret utfører de oppgaver styret er tillagt etter organisasjonsleddets lov».* For akkurat HMS, beskriver NIFs generelle veileder for kontrollutvalg deres anbefalinger under avsnittet «Hva faller utenfor kontrollutvalgets oppgaver?»:

*«Vår anbefaling er at kontrollutvalget, når det gjelder oppfølgingen av forhold som er regulert av nasjonal lovgivning, viser tilbakeholdenhet og holder seg på et overordnet nivå. I lys av kontrollutvalgets kontrollfunksjon er det f.eks. ikke unaturlig at et kontrollutvalg ber om å få redegjort for om et organisasjonsledd har rutiner for oppfølging av HMS og personvern. En nærmere vurdering og kontroll ligger imidlertid etter vår mening utenfor mandatet.»[[4]](#footnote-5)*

## Risikokartlegging i Lye IL

Kartlegging av risiko vil bli gjennomført i forbindelse med etableringen av HMS-systemet og -rutiner. Ved eventuelle endringer som påvirker/endrer risiko i etterkant, vil HMS-systemet/håndboken bli oppdatert, enten det er i forbindelse med årlig revisjon, eller som del av det løpende arbeidet gjennom året.

Idrettsgruppene gjør først sine risikoanalyser på gruppenivå, som videre danner viktig og nødvendig input til hovedstyrets risikokartlegging for idrettslaget, overordna.

Vurderinger og tiltak skal dokumenteres gjennom retningslinjer, rutiner og prosedyrer, for riktig nivå.

Poenget er å kartlegge og vurdere risikoen i Lye IL, for å sikre at vi har oversikt over risikoforholdene som gjelder for akkurat vår «arbeidsplass». Denne innsikten vil danne viktig forståelse for hva vi faktisk bør gi mest oppmerksomhet i HMS-arbeidet, og vurdere hvilke tiltak vi må og bør gjøre, for å redusere risiko.

En viktig ting å tenke på i denne kontekst, er at det ikke er realistisk å jobbe med et mål om «null risiko». Null risiko vil vanligvis kreve at vi ikke gjennomfører aktiviteter i det hele tatt.

Noen risikoer er uakseptable, hvor konsekvensene er store og alvorlige osv. I tilfeller hvor vi enten ikke kan gjøre noe for å forhindre at noe skjer, begrense konsekvensene dersom det skjer, eller det krever/koster urimelig mye å gjøre, må vi alltid vurdere **om det er en risiko vi kan akseptere, eller ikke.** Dersom det er tvil eller uenighet ved slike vurderinger, bør spørsmålet uansett løftes til overordnet ansvarlige for HMS i Lye IL for avklaringer.

*\*Skal det iverksettes større arbeid, som bygging av nye anlegg og bygninger, eller annet som gir et større ansvar, eller der oppstår andre nye situasjoner og forhold som ikke er ivaretatt i kartlegging og analyser tidligere, må risikovurderinger gjøres fortløpende, når behovet oppstår, og oppdateres i HMS-systemet.*

### Risikovurdering og sikkerhetstiltak

Kartlegging av ulike typer risiko, vurdering og gjennomføring av tiltak vil være viktige ledd i HMS-arbeidet vårt, som «ulykkesforebygging i praksis».

Risikovurderingene skal utføres på gruppenivå, for hver enkelt gruppe, og overordnet, for idrettslaget. Risikoanalysene med handlingsplaner og tiltak/sikkerhetstiltak skal ha en praktisk og jordnær tilnærming.

Risikokartleggingen skal være tilpasset aktuell kontekst/situasjon og aktiviteter, og trenger ikke gjøres for komplisert. Et viktig prinsipp for dette arbeidet er at det skal **gi lavere risiko og økt sikkerhet**, ikke nødvendigvis mer papirarbeid**.**

Risikovurderingene kan gjøres relativt enkelt, med utgangspunkt i følgende spørsmål – for den aktuelle kontekst/situasjon:

***Selve kartleggingen og vurderingen av risiko, kan gjøres gjennom 3 enkle spørsmål:***

1. ***Hva kan gå galt?***
2. ***Hva kan vi gjøre for å forhindre at det skjer?***
3. ***Hva kan vi gjøre for å begrense konsekvensene, dersom det skjer?***

**Alle aktiviteter i idrettslaget skal, som utgangspunkt være risikovurderte.**

I arbeidet med risikovurderinger/-kartlegginger fremover, vil det være nyttig og viktig å etablere greie «sjekklister» for formålet, som kan brukes som utgangspunkt for nye risikovurderinger – særlig for aktiviteter som er relativt like, på tvers av gruppene eller over tid. Eksempler her er gjentagende arrangement, innendørs kamper, utendørs kamper, reiser osv.

***Viktige forhold å ta høyde for i slike sjekklister og risikovurderinger, som kan påvirke risiko og sikkerhet for ellers tilsynelatende like aktiviteter:***

* ***alder***
* ***grad av erfaring hos både deltagere og ansvarlige***

Over tid, bør vi som idrettslag få en god, felles forståelse for hvilke risikovurderinger, retningslinjer og sjekklister osv vi har bruk for hos oss. Sjekklister, og annet relevant, bør samles i et lett tilgjengelig «dokumentbibliotek» for enkel bruk.

## Avvikshåndtering

Et avvik er en «uønska hendelse» som ikke er i overensstemmelse med lover, forskrifter eller interne rutiner på HMS-områder.

Avviksrapportering er nødvendig for å faktisk identifisere avvik, og – ikke minst - kunne gjøre riktige forbedringer. Det er også viktig at vi har god, dokumentert oversikt over eventuelle avvik kan være avgjørende i tilfeller av eventuelle senskader.

Alle avvik fra gjeldene rutiner/regelverk (HMS), skal meldes inn via eget skjema – foreløpig brukes eventuelt vedlagt skjema og sendes på epost til hovedstyrets leder, fortrinnsvis av aktuell gruppeleder (eller delegert gruppeansvarlig). *(Der vil videre bli opprettet et eget, digitalt skjema for formålet, som vil gjøre både innsending, oppfølging og håndtering av avvik mer brukervennlig og oversiktlig.)*

Forslag til forbedringer vurderes i samarbeid med dem som blir berørt. Tiltak kan f.eks. være bedre opplæring, endring av rutiner, klarere ansvarsforhold eller tekniske forbedringer.

1. Alle har et ansvar for å rapportere avvik til sin nærmeste, aktuelle leder/ansvarlige (trener -> gruppestyret -> hovedstyret). Alle avvik skal bli rapportert til hovedstyret, også om det er ferdig behandla og lukka allerede.
2. Alle ledere/styrer er ansvarlige for å behandle avvik innen sitt aktuelle ansvarsområde, og skal alltid gi en tilbakemelding til den som varsla avviket.
3. Hovedstyret skal vurdere rapporterte avvik for eventuelle behov for endring av overordnede rutiner, ytterligere tiltak til det gruppene selv har gjort, eventuelt på tvers av grupper.
4. Alle avvik skal bli vurdert og registrert av hovedstyret, med dato for innmelding og dato for utbedringer gjort i tilknytning til et avvik.
5. Hovedstyret vil foreta en årlig gjennomgang av HMS-systemet, med håndbok/rutiner, avviksmeldinger og risikoanalyser.
6. Gruppestyret skal foreta en tilsvarende gjennomgang, på gruppenivå, i forkant av hovedstyrets gjennomgang.

*\*En egen, digital skjemaløsning for avviksrapportering vil bli gjort tilgjengelig når det er avklart hvor/hvordan. Et oversiktsdokument og kopier av alle avvik vil bli lagret og etter hvert gjort tilgjengelig gjennom et felles, digitalt lagringssystem for idrettslagets tillitsvalgte.*

### Kritikkverdige forhold

Der kan forekomme hendelser og situasjoner som skiller seg litt ut fra avvik mer generelt, og skal håndteres etter særskilte regler og rammer, dvs ved varsling av kritikkverdige forhold.

Slike varsel skal fortrinnsvis bli meldt inn via egen «kanal», som er tilgjengelig på nettsidene, men skal uansett håndteres som varsling av kritikkverdige forhold dersom et rapporter avvik faktisk dreier seg om kritikkverdige forhold.

Det er regnet som et «kritikkverdig forhold» om noen varsler om hendelser som kan være brudd på et av de tre «områdene» under.

* *Lover og regler*
* *Skriftlige, etiske retningslinjer i Lye IL, NIF, idrettskretsen eller spesifikt for idrettsgrener*
* *Generelle, etiske normer der er sterk oppslutning til i samfunnet*

Eksempler kan, for eksempel, dreie seg om mulig trakassering, overgrep, diskriminering, økonomiske forhold.

## Øvrige HMS-rutiner i Lye IL

Fremover vil det i hovedstyret bli arbeida videre med å etablere dekkende HMS-rutiner, ansvarsmatriser og oversikter over sikkerhetstiltak der det er relevant, for aktuelle områder iht lista under. Lista vil eventuelt bli utvida med øvrige, aktuelle punkt.

Gruppene dokumenterer eventuelle egne, gruppespesifikke rutiner, i sitt arbeid.

Internkontroll

Helse/“arbeidsmiljø”, inkl skader og sykdom

* + Kultur, samarbeid og kommunikasjon
	+ Konflikthandtering
	+ Mobbing/trakassering
	+ Sosialt ansvar, inkludering og utfordringer
	+ Forebygging av skader og sykdom

Brann og eksplosjonsvern

* + El-sikkerhet
	+ Forebygging av branntilløp
	+ Brannslukning
	+ Håndtering/varsling

Miljø/forurensing

* + Avfallshåndtering, merking
	+ Forbruk og gjenbruk
	+ Transport
	+ Granulat

Juridisk, etterlevelse

* + Personvern
	+ Vandel/politiattester

(Produktansvar og “forbrukertjenester”)

Særlig for arrangementer og beredskap

*\*Lye IL vil utarbeide en ny, egen beredskapsplan i forbindelse med etablering av HMS-systemet, ment for å oppfylle behov og dekke krav for idrettsaktiviteter og -arrangement i idrettslagets regi. Beredskapsplanen vil bli sett i sammenheng med kommunens aktuelle beredskapsplaner og eventuelle andre relevant for vårt formål, og vil ha som formål å utfylle dette der idrettslaget har et eget ansvar for beredskap og ansvarsfordeling og eskaleringsmatriser.*

1. https://www.idrettsforbundet.no/tema/tryggidrett/ [↑](#footnote-ref-2)
2. https://www.gronnjobb.no/hms-helse-milj%C3%B8-og-sikkerhet [↑](#footnote-ref-3)
3. *Med informasjon, mener vi alt fra overordnet lovverk og forskrifter, våre egne, interne dokumenter (som blant annet det du leser akkurat nå), rutiner, regler, risikovurderinger og sjekklister som er relevante, enten felles eller gruppevis.*  [↑](#footnote-ref-4)
4. https://www.idrettsforbundet.no/klubbguiden/drifte-et-idrettslag/okonomi/klubbokonomi/kontrollutvalg/ [↑](#footnote-ref-5)